Ritratt: Mill-filmat waqt L-Erbgħa Fost il-Ġimgħa .td_uid_2_608c25a919458_rand.td-a-rec-img{text-align:left}.td_uid_2_608c25a919458_rand.td-a-rec-img img{margin:0 auto 0 0} L-għaqdiet volontarji u l-voluntiera Maltin u Għawdxin jinsabu xxukkjati . U dan ix-xokk mhu kkawżat minn ħadd ħlief mill-awtoritajiet Maltin. Sa Settembru li għadda organizzazzjoni volontarja reġistrata mal-Kummissarju għall-Organizzazzjonijiet Volontarji ma kienet teħtieġ l-ebda permess biex tagħmel ġbir mingħand il-pubbliku. Iżda permezz ta' avviż legali, il-gvern baxx baxx ħassar dan id-dritt sagrosant mill-kotba tal-liġi Maltija . Għamel dan bla ebda konsultazzjoni magħna. B'din l-abolizzjoni, l-għaqdiet volontarji ntefgħu lura minn ta' lanqas 14-il sena. Dan kien attentat orkestrat mill-gvern bil-kompliċità tal-uffiċċju tal-Kummissarju għall-Organizzazzjonijiet Volontarji. Għamlu dan biex ikollhom kontroll illeġittimu u oppressiv fuq l-għaqdiet volontarji Maltin u Għawdxin . Is-serjetà u l-gravità tas-sitwazzjoni titlob li ngħidu l-affarijiet kif inhuma. Aħna l-għaqdiet volontarji u l-voluntiera irreżistejna din it-theddida. Waqt il-program L-Erbgħa Fost il-Ġimgħa ta' jumejn ilu rajna live U-Turn tas-Segretarju Parlamentari Clifton Grima fuq dan il-punt kruċjali. Dan hu pass lura wieħed minn uħud li eżiġejna u għalhekk inħarsu lejh b'sodisfazzjon. Iżda s-segretarju parlamentari ma kellux id-diċenza li jirrikonoxxi li kien żbalja . Għall-kuntrarju, mar fuq it-televiżjoni u qalilna li lkoll konna fhimna ħażin il-liġi li kien għamel hu. Qalilna li mhux vera li b'effett tal-bidliet li hu għamel fil-liġi għaqdiet volontarji reġistrati issa jeħtieġu liċenzja tal-Kummissarju għall-Organizzazzjionijiet Volontarji biex ikunu jistgħu jagħmlu ġabra. Kien kważi rnexxielu jagħmel dan, sakemm ġie affaċċjat bil-verità: l-Uffiċċju tal-Kummissarju għall-Organizzazzjonijiet Volontarji kien ripetutament qal ċar u tond lill-għaqdiet volontarji li l-interpretazzjoni korretta tal-liġi li ried u għamel Clifton Grima hi li issa l-għaqdiet volontarji reġistrati m'għadomx jistgħu jagħmlu ġabriet mingħand il-pubbliku jekk ma jiksbux liċenzja mingħand il-Kummissarju. Saħansitra l-applikazzjoni għal-liċenzja tirrikjedi li l-applikant jikteb in-numru tar-reġistrazzjoni tal-organizzazzjoni volontarja. Meta affaċċjajtu b'din il-verità waqt il-programm, Clifton Grima xejn ma ħa pjaċir. Kif appena ra wiċċi fuq l-iskrin, waqgħetlu l-maskra u kixef wiċċ irrabjat għalina li waqafnielu u li għal darb'oħra ma ħallejniex lill-Gvern jgħaddi romblu minn fuqna. Robert Abela u Clifton Grima rrabjati għax se jkollhom jagħmlu U-Turn fuq liġi li riduha huma u li imponewha huma mingħajr ma tkellmu ma' ħadd. Il-Gvern se jagħmel dan il-U-Turn mhux għax jemmen fil-volontarjat u fid-dritt ta' assoċċjazzjoni , iżda għax kellu jċedi għall-pressjoni li għamilnielu. Tant hu hekk li s-Segretarju Parlamentari Clifton Grima waqt il-programm i ddeskriva l-ħidma tagħna li waqafnielu bħala 'manuvri,' 'tal-mistħija' u 'arroganza' . Bil-wiċċ irrabjat tiegħu u bl-aġġettivi ta' disprezz li uża fil-konfront tagħna, Clifton Grima kkonferma dak li konna nafu diġà: li din il-liġi l-Gvern riedha biss biex isikkitna billi ma jħalliniex niffunzjonaw. F'dan il-blogg qed nippubblika video li joħroġ il-kuntrast bejn dak li qal Clifton Grima dwar din il-liġi u dak li qal l-Uffiċċju tal-Kummissarju għall-Organizzazzjonijiet Volontarji fuq l-istess suġġett. Inħalli lilkom li qed taqraw dan il-blogg tiġġudikaw min qal il-verità u min prova jbellagħhielna li konna fhimnieh ħażin. Infakkar però, li dan il-punt sagrosant, hu biss wieħed mill-oġġezzjonijiet li saru mill-għaqdiet volontarji. Għad hemm ħafna ostakli li ġew imposti inġustament minn Clifton Grima fuq il-voluntiera Maltin u Għawdxin. Lil Clifton Grima naċċertawh li għandna vuċi li mdorrjin nużaw u bi ħsiebna nkomplu nużaw biex ma nħalluhx jgħaddi romblu minn fuqna . .td_uid_3_608c25a919694_rand.td-a-rec-img{text-align:left}.td_uid_3_608c25a919694_rand.td-a-rec-img img{margin:0 auto 0 0}